বাংলাদেশ–শ্রীলঙ্কা সম্পর্ক

বাংলাদেশ–শ্রীলঙ্কা সম্পর্ক বলতে বাংলাদেশ এবং শ্রীলঙ্কার মধ্যে দ্বিপক্ষীয় সম্পর্কের কথা বুঝায়। বাণিজ্য এবং বিনিয়োগের কারণে সম্পর্কটি বন্ধুত্বপূর্ণ। বাংলাদেশ বন্ধুত্বপূর্ণ যোগাযোগের একটি ফর্ম হিসাবে শ্রীলঙ্কান অনেক মেডিকেল ছাত্র এবং ক্রিকেটকে হোস্ট করে। 
ইংরেজদের উপনিবেশের বেশ আগে থেকেই দক্ষিণ এশীয় এই দুই রাষ্ট্রর মধ্যে ঐতিহাসিকভাবে বন্ধন রয়েছে। প্রাচীন পালি ক্রনিকলগুলিতে উল্লেখ করা রয়েছে যে, শ্রীলঙ্কার প্রথম রাজা আধুনিক বাংলাদেশে অবস্থিত ওয়াংগার রাজত্বের পূর্বপুরুষদের একজন ছিলেন। শ্রীলঙ্কায়, পোয়া দিবস শ্রীলঙ্কার একটি বৌদ্ধ পাবলিক ছুটির দিন। 
মুক্তিযুদ্ধের সময় বাংলাদেশ সরকার প্রেরিত কূটনৈতিক প্রতিনিধিদের মধ্যে এডভোকেট ফকির শাহাবুদ্দিনের নেতৃত্বে শামসুল হক ও জ্যোতিপাল মহাথেরো শ্রীলংকা, থাইল্যান্ড ও জাপান গমন করেন। ১১ সেপ্টেম্বরের পত্রিকা থেকে জানা যায়, বাংলাদেশের শরণার্থী সমস্যার সমাধান যে অত্যন্ত জরুরি, সে ব্যাপারে ভারত ও শ্রীলঙ্কা একমত হয়। ভারতের পররাষ্ট্রমন্ত্রী সরদার শরণ সিংয়ের তিন দিনের শ্রীলঙ্কা সফর শেষে এ দিন প্রকাশিত এক যুক্ত ইশতেহারে বলা হয়, বাংলাদেশ থেকে বিপুলসংখ্যক শরণার্থী আসায় ভারতে উদ্ভূত সামাজিক ও অর্থনৈতিক সমস্যার বিষয়টি শ্রীলঙ্কার প্রধানমন্ত্রী শ্রীমাভো বন্দরনায়েক লক্ষ করেছেন। অন্য দেশের অভ্যন্তরীণ ব্যাপারে হস্তক্ষেপ না করার নীতি সত্ত্বেও শ্রীলঙ্কা মনে করে, পাকিস্তান রাজনৈতিক ও সাংবিধানিক পদ্ধতিতে চললে শরণার্থীদের ফেরার সুযোগ হতে পারে।
১৯৭১ সালের জুলাই মাসের শেষদিকে ফকির সাহাবউদ্দীন আহমদ শ্রীলংকায় যান। তখন পাকিস্তানি বিমানগুলো শ্রীলংকায় তেল নিয়ে বাংলাদেশে যাওয়া-আসা করত। ফকির সাহাবউদ্দীন আহমদ তখন বাংলাদেশে পাকিস্তানি আর্মিদের গণহত্যার কিছু ছবি নিয়ে যান। পাকিস্তানের বিমান যাতে শ্রীলংকার বিমানবন্দর থেকে জ্বালানি নিতে না পারে, সেজন্য শ্রীলংকার তৎকালীন প্রেসিডেন্টকে অনুরোধ করেছিলেন ফকির সাহাবউদ্দীন আহমদ। শ্রীলংকা সরকার সেই অনুরোধ রেখেছিল।
১৯৭১ সালের ফেব্রচয়ারি মাসের ৫ তারিখে পাকিস্তানী বিমান ভারতের আকাশসীমা ব্যবহার করার ওপর নিষেধাজ্ঞা জারি করা হয়। পিআইএ বিমান কলম্বো হয়ে ঢাকায় অবতরণ করে তখন। পাকিস্তানের কোনো এক অংশে আসার জন্য পাকিস্তান এয়ারলাইন্সের (পিআইএ) বিমানকে শ্রীলঙ্কা ঘুরে আসতে হত। ২৫ মার্চ রাষ্ট্রপতি ইয়াহিয়ার পিআইএ ফ্লাইট কলম্বো পৌঁছানোর আগেই, নির্ধারিত সময়ের প্রায় দেড় ঘণ্টা আগে, রাত ১১টা ৩০ মিনিটে ঢাকায় 'অপারেশন সার্চলাইট' শুরু হয়। 
১৯৭১ সালের সাংবাদিক ডন উইভার অন্য আরও বিদেশি সাংবাদিককে আটকে রাখা হয় ঢাকার ইন্টারকন্টিনেন্টাল হোটেলে। পরদিন সকালে তাঁদের বন্দুকের নলের মুখে গাড়িতে উঠিয়ে তেজগাঁও বিমানবন্দরে অপেক্ষমাণ বিমানে তুলে দেওয়া হয়। তার আগে কেড়ে নেওয়া হয় তাঁদের ক্যামেরার সব ফিল্ম আর রেকর্ডারের সব টেপ। বিদেশি সাংবাদিকদের নিয়ে ওই বিমানটিকে...যেতে হয় শ্রীলঙ্কার কলম্বোতে যাত্রাবিরতি করে—আকাশপথে ভারতের ওপর দিয়ে যাওয়ার নিষেধাজ্ঞার কারণে। ডন উইভার কলম্বোতে নেমেই ওয়াশিংটনের সঙ্গে টেলিফোন-বার্তায় ঢাকায় পাকিস্তানি বাহিনীর হত্যাযজ্ঞের বিস্তারিত তথ্য পরিবেশন করেন। বহির্বিশ্বের কাছে এটিই বাংলাদেশে পাকিস্তানি তাণ্ডবের প্রথম প্রকাশিত তথ্য।
২০০৮ সালের আগস্ট মাসে, উভয় দেশের প্রধান বাণিজ্য, বিনিয়োগ এবং শক্তিশালী সাংস্কৃতিক সংযোগ বৃদ্ধিতে নতুন বিমানসংস্থানের বাস্তবায়ন নিয়ে আলোচনা করেছে। বাংলাদেশে শ্রীলঙ্কার বর্তমান বিনিয়োগ রয়েছে পোশাক এবং ব্যাংকিং খাতে এবং বিভিন্ন এলাকায় এর বৈচিত্র্যতা ও আশা করা হচ্ছে। বাংলাদেশ তাদের অনেকের মধ্যে বন্ধুত্বপূর্ণ যোগাযোগের একটি ফর্ম হিসাবে শ্রীলঙ্কান মেডিকেল ছাত্র এবং ক্রিকেটকে হোস্ট করে থাকে। 
দ্বিপাক্ষিক সম্পর্ক বৃদ্ধিতে আলোচনার সাপেক্ষে, দুই নৌবাহিনীর মধ্যে সহযোগিতা এবং শ্রীলঙ্কার নৌবাহিনীর কর্মকর্তাদের বাংলাদেশে প্রেরণের কথাও হয়েছে।
বাণিজ্য বৃদ্ধির লক্ষ্যে ২০১৩ সালে বাংলাদেশ-শ্রীলঙ্কা যৌথ কর্মী সংগঠন গঠিত হয়। উভয় দেশই একটি শিপিং চুক্তি সই করার জন্য সম্মত হয়েছে। ২০১৩ সালে উভয় দেশের মধ্যে দ্বিপাক্ষিক বাণিজ্যের পরিমাণ ১০০ মিলিয়ন ডলারের বেশি অতিক্রম করেছে।